Xavin Hotel Harkány

Villányi BorZsongás Fesztivál 2023
2023-04-28 08:00 - 2023-05-01 21:00 UTC | Villány, Rendezvénytér, Ady Endre fasor, Villány, Baranya, 7773, Magyarország
Itt a tavasz vagy a kora nyár és a természet Villányban is magára talál!
Kinek le lenne kedve a pincesoron egy jó pohár habzóborhoz, rozéhoz, vagy vöröshöz, vagy élvezni a különböző zenei programokat? Na ugye!
A Villány – Siklós Borút Egyesület ajánlásával Gyereksarok, dűlőtúrák, borkóstolók, pinceséták is tarkítják az idei BorZsongás fesztivál programjait, aminek természetesen minden Harkányba látogató Vendégünk is részese lehet a fürdőzés mellett.
Villányi BorZsongás 2023-as plakátja
Programok és borászatok felsorolása a teljesség igénye nélkül:

Vylyan szőlőbirtok és pincészet (pincetúra, borkóstoló prémium villányi borokkal, brunch)
Bock Pince (rendhagyó hordós kóstoló)
Gere Tamás & Zsolt Pincészete (Rádió Lokál – Csak a zene számít ill. gyerek sarok vasárnap; The Hegees Koncert; Kincsek a trezorból)
Polgár Pincészet és Panzió (vezetett technológiai pinceséta az érlelő pincében, kóstoló Polgár Zoltánnal és a Polgár Családi Trezor kivételes tételeivel ill. dűlőtúra szombaton, valamint borudvari zenélés Lenthár Balázzsal)
Gergen Birtok (bor és történelem, borkóstoló török kori pincében)
Hotel Cabernet (villánykövesdi pincejáró túra, családi borászatok megtekintése valamint túra az Ördög-árokba a Fekete-hegyen át vasárnap)
Vinatus Pincészet (vezetett pinceséta, műhelybor kóstolók)
Jackfall Bormanufaktúra (Jackfall Játék Klub: bor rulett, kvíz show stb., ill. pezsgős vacsora. 5 tételes borkóstoló házi vegyes tállal, biciklitúra a Nagyharsányi Szoborparkhoz és vasárnapi majális)
Maczkó Róbert Pincészete (élménytúra valamint M-Kovács Réka: „Küldöm mindenkinek, aki szereti” c. előadása; Hírös Gasztroszínház)
Mandula Étterem és BorBár (bor és csokoládé kóstoló saját készítésű bonbonokkal ill. terasz koncert: Názár Viki & Dörnyei Szabi)

Részletes programfüzet, árak és pontos eseménynaptár az egyesület honlapján tekinthetők meg!
